यह प्रशंसनीय है कि एएसए ने साम्यवादी विद्यार्थी संगठनों से गठजोड़ नहीं किया और अपनी शक्ति का परिक्षण किया। जहाँ तक पदों पर कब्ज़ा करने का प्रश्न है, एएसए का प्रदर्शन बहुत अच्छा नहीं रहा और वह एसएफ़आई-एआईएसए गठबंधन और एबीवीपी से पीछे रहा। अन्य बहुजन संगठनों, जैसे बहुजन स्टूडेंट्स फोरम (बीएसए), ट्राइबल स्टूडेंट्स फोरम (टीएसए) व दलित स्टूडेंट्स यूनियन (डीएसयू) ने उसका साथ नहीं दिया और वे एसएफ़आई-एआईएसए गठबंधन से जुड़ गए। एसएफ़आई और एआईएसए दरअसल उच्च वर्णों के विद्यार्थियों के संगठन हैं, जिनके साथ कुछ एसटी, एसटी, ओबीसी और अल्पसंख्यक भी जुड़े हुए हैं। मुस्लिम स्टूडेंट्स यूनियन, जिसका कैंपस में कोई ख़ास प्रभाव नहीं है और जो अब तक एएसए का साथ देता आया है, को अपेक्षित समर्थन नहीं मिल सका। अधिकांश मुस्लिम विद्यार्थी एसऍफ़आई या एएसए के साथ जुड़े हैं।